**Վիտալի Յուրևիչ Վիզավեր** (ուկրաիներեն՝ Віталій Юрійович Візавер, դեկտեմբերի 22, 1978(1978-12-22), Խերսոնի մարզ, Ուկրաինական ԽՍՀ, ԽՍՀՄ), ուկրաինացի ֆուտբոլիստ, պաշտպան։

Նրա առաջին պրոֆեսիոնալ ակումբը դարձել է կիևյան ԲԿՄԱ-2-ը, որը հանդես էր գալիս Ուկրաինայի ֆուտբոլի Առաջին լիգայում։ 1998 թվականին խաղացել է «Ռիգոնդուի» կազմում։ Ավելի ուշ շուրջ երեք տարի հանդես է եկել հայկական «Տիտան» ակումբի կազմում։ 2003 թվականին ոչ այնքան երկար ժամանակ հանդես է եկել «Վոլգար-Գազպրոմի» կազմում, ինչից հետո տեղափոխվել է իվանոֆրանկովսկյան «Սպարտակ»։ 2005 թվականին համալրել է «Ղրիմտեպլիցա» ակումբի կազմը, որտեղ դարձել է թիմի առաջատարներից մեկը։ Այս թիմի կազմում նա անցկացրել է 7 մրցաշրջան։ Այդ թիմի հետ ունեցած պայմանագրի ժամկետի լրանալուն պես տեղափոխվել է Կրամատորսկի «Ավանգարդ»։

Պրոֆեսիոնալ հարթակում անցկացրել է ավելին քան 400 ֆուտբոլային հանդիպում։

Կենսագրություն
--------------

Վիտալի Վիզավերը ծնվել է 1978 թվականի դեկտեմբերի 22-ին Խերսոնի մարզում, որտեղ և ծնվել են նրա ծնողները և ապրում են մինչև հիմա։ Վիզավերը սկսել է զբաղվել ֆուտբոլով հենց այստեղ, այնուհետև տեղափոխվել է Կիև։ Այնտեղ նա շարունակում է զբաղվել ֆուտբոլով Ֆիզիկուլտուրայի հանրապետական բարձրագույն ուսումնարանում։

### Կարիերայի սկիզբ (1996-1998)

1996 թվականի հունսին Վիտալին կիևյան «ԲԿՄԱ-2» ակումբի կազմում Ուկրաինայի սիրողական առաջնության 1995-96 թվականների մրցաշրջանի շրջանակներում՝ մասնակցում է չորս հանդիպման։ 1996-97 մրցաշրջանում «ԲԿՄԱ-2»-ը սկսում է հանդես գալ Ուկրաինայի առաջին լիգայում։ Այդ ակումբըը դառնում է առաջին պրոֆեսիոնալ ակումբը Վիտալիի կարիերայում։ 1996 թվականի օգոստոսի 12-ին ֆուտբոլիստը նշում է իր նորամուտը Առաջին լիգայում։ Նրա առաջին պրոֆեսիոնալ ֆուտբոլային խաղն է դառնում սևերոդոնեցկյան «Խիմիկի» դեմ կայացած տնային հանդիպումը, որում Վիզավերը հանդիպման 58-րդ րոպեին Օլեգ Խվոյային փոխարինելով մտնում է խաղադաշտ։ Այս մրցաշրջանում նա մասնակցում է 25 հանդիպման, ընդ որում 16-ին՝ ակումբի հիմանական կազմի հետ միասին։ Հաջորդ՝ 1997-98 մրցաշրջանի առաջին կեսը նա անցկացնում է «ԲԿՄԱ-2-»ի կազմում և այդ ընթացքում մասնակցում է 9 հանդիպման՝ Առաջին լիգայում և 5 հանդիպման՝ Ուկրաինայի գավաթի խաղարկության շրջանակներում։ Ընդհանուր հաշվարկով Վիտալիի հաշվին «ԲԿՄԱ-2»-ի կազմում կա անցկացրած 34 հանդիպում Առաջին լիգայում։

1998 թվականի սկզբում Վիտալին համալրում է «Ռիգոնդու» ակումբի կազմը, որը ներկայումս կրում է «Ռոս» անունը։ Այդ ակումբը հանդես էր գալիս Ուկրաինայի երկրորդ լիգայում։ 1998 թվականի ապրիլի 1-ին Վիզավերը նշում է իր նորամուտը «ՍԿ Օդեսսա» ֆուտբոլային ակումբի դեմ կայացած արտագնա խաղի ժամանակ։ «Ռիգոնդուի» կազմում Վիտալին անցկացնում է ընդամենը կես տարի։ Մրցաշրջանի երկրորդ կեսի տվյալներով Վիզավերը անցկացրել էր 15 հանդիպում և դարձել էր 1 գոլի հեղինակ։ Այդ ընթացքում նա հասցրել էր դառնալ թիմի հիմնական կազմի լիակատար անդամներից մեկը։ Հաջորդ` 1998-99 թվականների մրցաշրջանի սկզբում «Ռիգոնդուի» կազմում Վիտալին Առաջին լիգայի շրջանակներում մասնակցում է չորս հանդիպման։ Ընդհանուր հաշվարկով Վիտալի Վիզավերը այս ակումբի կազմում ունի անցկացրած 19 խաղ և հեղինական մեկ գոլ. բոլոր հանդիպումներին ֆուտբոլիստը մասնակցել էր ամբողջությամբ՝ առանց փոխարինվելու կամ փոխարինում կատարելու։

### «Տիտան» (Արմյանսկ)

1999 թվականի գարնանը Վիտալին համալրում է Երկրորդ լիգայում հանդես եկող հայկական «Տիտան» ֆուտբոլային ակումբի կազմը։ 1999 թվականին նա նշում է իր նորամուտը այդ թիմի կազմում՝ «Պորտովիկա» ակումբի դեմ կայացած խաղում. Վիզավերը այդ խաղը սկսում է թիմի մեկնարկային կազմի հետ միասին, սակայն հանդիպման 67-րդ րոպեին փոխարինվում և լքում է խաղադաշտը։ 1998-99 թվականների մրցաշրջանում նա «Տիտանի» կազմում անցկացնում է 7 հանդիպում։ Հաջորդ՝ 1999-00 մրցաշրջանում Վիզավերը Երկրորդ լիգայի շրջանակներում մասնակցում է 22 հանդիպման, իսկ Ուկրաինայի գավաթի խաղարկությունում՝ 3 հանդիպման։

2000-01 թվականների մրցաշրջանում «Տիտանը» Երկրորդ լիգայում զբաղեցնում է 4-րդ հորիզոնականը, իսկ Վիզավերը այդ լիգայում անցկացրած 24 հանդիպումներում դառնում է 3 գոլի հեղինակ, իսկ Ուկրաինայի գավաթի խաղարկության շրջանակներում մասնակցում է 5 հանդիպման։ Հաջորդ՝ 2001-02 մրցաշրջանում, «Տիտանի» կազմում Վիզավերը Երկրորդ Լիգայում մասնակցում է 30 հանդիպման, իսկ Գավաթի խաղարկությունում՝ 4: 2002-03 մրցաշրջանի առաջին մասում նա «Տիտանի» կազմում, Երկրորդ լիգայում մասնակցում է արդեն 15 հանդիպման։ Ընդհանուր հաշվարկով Վիզավերը այդ ակումբի կազմում ունի անցկացրած 98 հանդիպում և հեղինակած 3 գոլ։

### «Ղրիմտեպլիցա»

2005 թվականի ամռանը Վիտալին համալրում է Ղրիմտեպլիցայի կազմը, որը Ուկրաինայի առաջին լիգայում դեռևս նորեկ էր։ Վիզավերի տեղափոխության «մեղավորը» ակումբի նախագահ Ալեքսանդր Վասիլևն էր։ Այդ ժամանակ Վիտալին սովորում էր Սիմֆերոպոլ քաղաքի ազգային համալսարանում։ Հաճախ լինելով Ղրիմում, նա համաձայնության էր հասել ակումբի տնօրինության հետ, որը գտնվում էր Ղրիմից ոչ հեռու և շուտով պայմանագիր էր կնքել «Ղրիմտեպլիցա» ակումբի հետ։ Պայմանագրի կնքման ժամանակ Վիզավերը հանդիսացել էր ազատ գործակալ։ Ակումբի գլխավոր մարզիչը Օլեգ Լուտկովն էր, իսկ որոշ ժամանակ անց ակումբը գլխավորում է Անվար Սուլեյմանովը, ով «Տիտանը» մարզելու ժամանակաշրջանում նաև ծանոթ էր Վիտալիի հետ։ 2005 թվականի հուլիսի 30-ին Վիզավերը նշում է իր նորամուտը նոր թիմի կազմում։ Նորամուտային խաղն է դառնում «Զարիի» դեմ Առաջին լիգայի շրջանակներում կայացած արտագնա խաղը, որում Վիզավերը մասնակցելով հանդիպման ամբողջ ընթացքին դեղին քարտ է ստանում։ 2005-06 մրցաշրջանի երկրորդ կեսի մեծ մասը Վիտալին բաց է թողնում ստացած վնասվածքի պատճառով։ Ընդհանուր հաշվարկով Վիտալին այդ մրցաշրջանում մասնակցում է 22 հանդիպման Առաջին լիգայում և 1 հանդիպման Գավաթի խաղարկության շրջանակներում։

Հաջորդ՝ 2006-07 մրցաշրջանում «Ղրիմտեպլիցան» Առաջին լիգայում զբաղեցնում է չորրորդ հորիզոնականը։ Վիզավերը մասնակցում է 29 հանդիպման։ Ուկրաինայի գավաթի խաղարկությունում ակումբը հասնում է մինչև 1/8 եզրափակիչ, որտեղ զիջում է «Տավրիա» ակումբին։ Վիզավերը գավաթի խաղարկության շրջանակներում մասնակցություն է ունենում 3 հանդիպման։ 2007 թվականի նոյեմբերին մասնակցում է Ղրիմտեպլիցայի գավաթի խաղարկությանը, որտեղ ակումբի հետ հաղթանակ է տանում։ Այդ մրցաշարի եզրափակչում ակումբը հաղթանակ է տանում «Օլկոմի» դեմ խաղում և ճանաչվում է չեմպիոն։ 2008 թվականի ձմռանը Վիտալին ակումբի հետ հավաք է անցկացնում Թուրքիայում։ 2007-08 մրցաշրջանում Վիզավերը Առաջին լիգայում մասնակցում է 34 հանդիպման և դառնում է երկու գոլի հեղինակ, իսկ Ուկրաինայի գավաթի խաղարկություն մասնակցում է ընդամենը մեկ հանդիպման։

2008 թվականի հուլիսի 27-ին «Կոմմունալնիկայի» դեմ կայացած արտագնա խաղում, Վիզավերը հանդիպման 39-րդ րոպեին կատարած հարվածով դառնում է գեղեցիկ գոլի հեղինակ։ 2008 թվականի սեպտեմբերի 18-ին «Կնյաժայի» դեմ խաղում Վիտալի Վիզավերը մասնակցում է «Ղրիմտեպլիացայի» կազմում իր հարյուրերորդ հանդիպմանը։ 2009 թվականի փետրվարին Ղրիմտեպլիցայի գավաթի խաղարկությունում ակումբը վաստակում է բրոնզե մրցանակներ։ Երրորդ տեղի համար ընթացող պայքարում նրանք հետխաղյա 11 մետրանոց հարվածաշարի արդյունքներով կարողանում են հաղթանակ տանել «Ֆորոսի» պայքարում։ 2008-09 թվականների մրցաշրջանի ընդհանուր հաշվարկով Վիտալին Առաջին լիգայում մասնակցում է 22 հանդիպման և դառնում է մեկ գոլի հեղինակ, իսկ գավաթի խաղարկությունում խաղադաշտ է դուրս գալիս երկու խաղում։ Ինչպես նաև Վիտալին այս մրցաշրջանում հանդես է գալիս Ղրիմտեպլիցայի երկրորդ թիմի՝ «Սպարտակի» կազմում։

2009 թվականի հունիսին «Ղրիմտեպլիցայի» պաշտոնական կայքում «Ակումբի վերջին տասնամյակի լավագույն ֆուտբոլիստ» կոչման համար անցակված հարցման արդյունքում Վիզավերը զբաղեցնում է 8-րդ հորիզոնականը։ 2010 թվականի փետրվարին «Ղրիմտեպլիցան» դառնում է Ղրիմտեպլիցայի գավաթի դափնեկիր։ 2009-10 մրցաշրջանում Վիզավերը Առաջին լիգայում անցկացնում է 30 հանդիպում, իսկ ակումբը ինչպես նախորդ այնպես էլ այս մրցաշրջանում զբաղեցնում է 6-րդ հորիզոնականը։ Գավաթի խաղարկությունում Վիտալին մասնակցում է 3 հանդիպման և դառնում է 1 գոլի հեղինակ, որի շնորհիվ նա հեղինակելով խաղի միակ գոլը իր թիմին հաղթանակ է պարգևում «Նիկոլաևի» դեմ 1/16 եզրափակչում կայացած խաղում։ «Ղրիմտեպլիցան» հասնում է մինչև 1/8 եզրափակիչ, որտեղ զիջում է «Մետալուրգին»։

2010 թվականի հուլիսի 24-ին Վիտալին իր նախկին թիմի՝ «Տիտանի» դեմ խաղում անցկացնում է «Ղրիմտեպլիցայի» կազմում իր 150-րդ հանդիպումը։ 2010 թվականի ամռանը նա ակումբի հետ ունեցած իր պայմանագրի ժամկետը երկարաձգում է մինչև 2012 թվականի հունիսի 30-ը։ 2010 թվականի դեկտեմբերին «Ղրիմտեպլիցան» մասնակցություն է ունենում Ղրիմտեպլիցայի գավաթի խաղարկության մինի-ֆուտբոլային առաջնությանը, որում ակումբը հաղթանակ է տանում, իսկ 2011 թվականի փետրվարին նրանք մասնակցում են արդեն համանուն մրցաշարի ֆուտբոլային առաջնությանը, որի ավարտից հետո ակումբը կրկին հավաք է անցկացնում Թուրքիայում։ 2010 թվականի մայիսի 12-ին «Զվեզդայի» դեմ կայացած տնային խաղում Վիզավերը ինքնագոլի հեղինակ է դառնում։ 2010-11 մրցաշրջանում նա մասնակցում է 18 հանդիպման Առաջին լիգայում և 1 հանդիպման գավաթի խաղարկությունում։ «Ղրիմտեպլիցան» այս անգամ Առաջին լիգայի մրցաշարային աղյուսակում զբաղեցնում է չորրորդ հորիզոնականը։

Հաջորդ մրցաշրջանի սկզբում առաջին չորս տուրերում Վիզավերը դառնում է երեք գոլի հեղինակ երեք տուր անընդմեջ։ Չորրորդ տուրում կայացած «Էներգետիկի» դեմ խաղում Վիտալին նաև անցկացնում է Ուկրաինայի առաջին լիգայում իր 250-րդ պաշտոնական հանդիպումը։ 2011 թվականի օգոստոսի 13-ին «Ստալիի» դեմ տնային խաղում, որը ավարտվում է «Ղրիմտեպլիցայի» 4-1 հաշվով հաղթանակով, Վիտալին հանդիպման 35-րդ րոպեին ինքնագոլի հեղինակ է դառնում։ 2011 թվականի նոյեմբերի 12-ին Վիտալիի նախկին թիմը հանդիսացող «Տիտանի» դեմ արտագնա խաղում ուկրաինացի պաշտպանը հանդիպման 64-րդ րոպեին կրկին ինքնագոլի հեղինակ է դառնում։

2012 թվականի փետրվարին «Ղրիմտեպլիցայի» հետ միասին Վիտալին հաղթանակ է տանում Ղրիմտեպլիցայի գավաթի խաղարկությունում։ 2012 թվականի փետրվարի 26-ին կայացած Սվերդլովսկի «Շախտյորի» դեմ ընկերական խաղում, Վիզավերը հանդիպման 90-րդ րոպեին ինքնագոլի հեղինակ է դառնում։ 2012 թվականի մարտին ակումբի հետ միասին կրկին հավաքների նպատակով ուղևորվում են Թուրքիա։ 2011-12 մրցաշրջանում «Ղրիմտեպլիցան» Առաջին լիգայում զբաղեցնում է 5-րդ հորիզոնականը, իսկ Վիզավերը մասնակցելով 26 հանդիպման դառնում է երեք գոլի հեղինակ։ Ինչպես նաև ուկրաինացի ֆուտբոլիստը երկու անգամ հայտնվում է Football.ua կայքի կողմից կազմվող տուրի խորհրդանշական թիմի կազմում (3-րդ և 27-րդ տուրերում)։

«Ղրիմտեպլիցայի» կազմում ընդհանուր հաշվարկով Վիտալի Վիզավերը անցկացնում է յոթ մրցաշրջան և Առաջին լիգայում մասնակցելով 181 հանդիպման դառնում է 6 գոլի հեղինակ։ Այդ շրջանում նա մարզվում է 10 ֆուտբոլային մարզիչների գլխավորության տակ։ «Ղրիմտեպլիցայի» կազմում նա սկզբում հանդես է գալիս 3-րդ համարի մարզաշապիկով, իսկ ավելի ուշ արդեն 2-րդ համարի մարզաշապիկով։ Նա համարվում էր ակումբի առաջատարներից մեկը, ինչպես նաև փոխ-թմավագը։ Ավագի թևկապով Վիտալին իր թիմի հետ դուրս է եկել խաղադաշտ հինգ անգամ։ Ակումբի կազմում անցկացրած հանդիպումների թվով նա զիջում է միայն Վիտալի Սարանչուկովին։

### Ավանգարդ (Կրամատորսկ)

«Ղրիմտեպլիցայի» հետ ունեցած պայմանագրի ժամկետի լրանալուց հետո Վիզավերը դառնում է ազատ գործակալ և այդ կարգավիճակով համալրում է Կրամատորսկի «Ավանգարդի» կազմը։ 2012-13 մրցաշրջանում նա պետք է հանդես գար Երկրորդ լիգայում, սակայն քանի որ «Նիվա» ֆուտբոլային ակումբը առաջնությունից դուրս է հանվում՝ «Ավանգարդը» զբաղեցնում է նրա տեղը Առաջին լիգայում և չի լքում այն։ Ակումբի գլխավոր մարզիչը Սերգեյ Շևչենկոն էր։ Վիտալին նաև կիրովոգրադսկյան «Զվեզդա» տեղափոխվելու հնարավորություն ուներ։ «Ավանգարդի» կազմում է հանդես գալիս նաև Վիզավերի համագյուղացին՝ Ալեքսանդր Բրինկոն։ Այստեղ Վիտալին վերցնում է երրորդ համարի մարզաշապիկը։

Ակումբի կազմում Վիտալին նշում է իր նորամուտը 2012 թվականի հուլիսի 14-ին առաջնության առաջին տուրում կայացած «Զվեզդա» ակումբի դեմ խաղում, որին նա մասնակցում է որպես ակումբի թմավագ։ 2012 թվականի հուլիսի 14-ին առաջնության երրորդ տուրում կայացած «Դինամո-2» ակումբի դեմ խաղում Ավանգարդը տանում իր պատմության մեջ առաջին հաղթանակը Առաջին լիգայում։ Վիտալի Վիզավերը այդ խաղի 74-րդ րոպեին հեղինակում է իր թիմի երկրորդ գոլը և հաստատում հանդիպման վերջնական հաշիվը։ Այդ խաղից հետո նա Football.ua կայքի կողմից ընդգրկվում է առաջնության երրորդ տուրի խորհրդանշական թիմի կազմի մեջ։ Վիզավերը այդ կազմի մեջ է ընդգրկվում նաև 7-րդ տուրից հետո, որում «Ավանգարդը» հաղթել էր Վիտալիի նախկին ակումբը համարվող «Ղրիմտեպլիցային»։

Անձնական կյանք
--------------

Վիտալին իր ապագա կնոջ՝ Մարիայի հետ ծանոթացել է Սիմֆերապոլում, որտեղ բնակվում էր «Ղրիմտեպլիցայի» կազմում հանդես գալու տարիներին։ Նրանց հարսանիքը տեղի է ունեցել 2009 թվականի հունիսի 20-ին, «Ղրիմտեպլիցայի» 10-րդ հոբելյանի տոնման ժամանակ։ Մարիայի հետ միասին Վիտալին խնամում է իրենց աղջկան՝ Ուլյանային։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2 3 4 5 6 7 8  «Виталий Визавер: «Можно считать меня крымчанином»» (ռուսերեն). Официальный сайт ФК «Крымтеплица». 11.05.2010. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
3. ↑  «Протокол матча ЦСКА-2 — «Химик» (Северодонецк)» (ua). Официальный сайт Федерации футбола Украины. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.`{{cite web}}`: CS1 սպաս․ չճանաչված լեզու (link)
4. ↑  «Протокол матча «Портовик» (Ильичёвск) — «Титан» (Армянск)» (ua). Официальный сайт Федерации футбола Украины. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.`{{cite web}}`: CS1 սպաս․ չճանաչված լեզու (link)
5. ↑  «Паулу Эмилиу может стать игроком «Волгарь-Газпром»» (ռուսերեն). euro-football.ru. 18.06.2003. Արխիվացված օրիգինալից 2012 թ․ սեպտեմբերի 29-ին. Վերցված է 30.07.2012-ին.
6. ↑  «Протокол матча «Локомотив» (Чита) — «Волгарь-Газпром»» (ռուսերեն). Sportbox.ru. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
7. ↑  «История переходов» (գերմաներեն). transfermarkt.de. Արխիվացված է օրիգինալից 2012 թ․ սեպտեմբերի 29-ին. Վերցված է 30.07.2012-ին.
8. ↑  ««Второе дыхание на финишной прямой» и «Ночной звонок из Порту»» (ռուսերեն). Официальный сайт ФК «Крымтеплица». 07.07.2006. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
9. ↑  «Кубок «Крымтеплицы» остался в «Крымтеплице»» (ռուսերեն). Сайт болельщиков СК «Таврия». 27.11.2007. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
10. ↑  ««Крымтеплица» приступила к сборам в турецком городе Кемер» (ռուսերեն). Официальный сайт ФК «Крымтеплица». 20.02.2008. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
11. ↑  «Протокол матча «Коммунальник» — «Крымтеплица»» (ua). Официальный сайт Федерации футбола Украины. Արխիվացված օրիգինալից 2012 թ․ հոկտեմբերի 7-ին. Վերցված է 24.07.2012-ին.`{{cite web}}`: CS1 սպաս․ չճանաչված լեզու (link)
12. ↑  ««Коммунальник» — «Крымтеплица» — 1:2. Первый гол Тарана и шедевр Визавера» (ռուսերեն). Официальный сайт ФК «Крымтеплица». 28.07.2008. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
13. ↑  «Виталий Визавер провел за «Крымтеплицу» 100-ую игру!» (ռուսերեն). Официальный сайт ФК «Крымтеплица». 18.09.2008. Արխիվացված է օրիգինալից 2008 թ․ սեպտեմբերի 22-ին. Վերցված է 24.07.2012-ին.
14. ↑  «Обладателем Кубка «Крымтеплицы» стала «Олимпия» (Бельцы, Молдавия)» (ռուսերեն). Официальный сайт ФК «Крымтеплица». 22.02.2009. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
15. ↑  ««Спартак» продолжает набирать очки» (ռուսերեն). Официальный сайт ФК «Крымтеплица». 21.05.2009. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
16. ↑  «Победителем длившегося почти месяц голосования на звание «Лучший футболист 10-летия» стал Виталий Саранчуков! Вот они — лучшие за историю клуба футболисты и количество отданных за них голосов» (ռուսերեն). Официальный сайт ФК «Крымтеплица». 02.06.2009. Արխիվացված է օրիգինալից 2009 թ․ հուլիսի 7-ին. Վերցված է 24.07.2012-ին.
17. ↑  ««КТ» стала обладателем Кубка «Крымтеплицы»!» (ռուսերեն). Официальный сайт ФК «Крымтеплица». 05.02.2010. Արխիվացված է օրիգինալից 2010 թ․ ապրիլի 5-ին. Վերցված է 24.07.2012-ին.
18. 1 2 3  «Виталий Визавер: мечтаю попасть с «Крымтеплицей» в Премьер-лигу» (ռուսերեն). Официальный сайт ФК «Крымтеплица». 25.07.2010. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
19. ↑  ««Крымтеплица» представила новичков» (ռուսերեն). Сайт болельщиков СК «Таврия». 13.07.2010. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
20. ↑  «Кубок выиграла «Крымтеплица»!» (ռուսերեն). Официальный сайт ФК «Крымтеплица». 19.12.2010. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
21. ↑  ««Энергия» — обладатель Кубка Крымтеплицы-2011» (ռուսերեն). sport.ua. 08.02.2011. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
22. ↑  ««Крымтеплица» отправилась в Турцию» (ռուսերեն). Официальный сайт ФК «Крымтеплица». 12.02.2011. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
23. ↑  «Первая лига. «Крымтеплица» — «Звезда» 1:1. Три очка нужны были тренеру» (ռուսերեն). UA-Футбол. 12.05.2010. Արխիվացված օրիգինալից 2012 թ․ սեպտեմբերի 29-ին. Վերցված է 07.08.2012-ին.
24. ↑  «Первая лига. Итоги тура» (ռուսերեն). Football.ua. 08.08.2011. Արխիվացված օրիգինալից 2012 թ․ սեպտեմբերի 29-ին. Վերցված է 07.08.2012-ին.
25. ↑  «Первая лига. «Крымтеплица» — «Сталь» 4:1. Не чужим, так своим» (ռուսերեն). UA-Футбол. 13.08.2011. Արխիվացված օրիգինալից 2012 թ․ սեպտեմբերի 29-ին. Վերցված է 07.08.2012-ին.
26. ↑  «Протокол матча «Титан» (Армянск) — «Крымтеплица»» (ռուսերեն). «Динамо» (Киев) от Шурика. Արխիվացված օրիգինալից 2012 թ․ սեպտեմբերի 29-ին. Վերցված է 07.08.2012-ին.
27. ↑  «Первая лига. «Титан» — «Крымтеплица» 1:2. В традициях крымского дерби» (ռուսերեն). UA-Футбол. 12.11.2011. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
28. ↑  ««Крымтеплица» выиграла «Кубок Крымтеплицы-2012» (фото, видео)» (ռուսերեն). Сайт болельщиков СК «Таврия». 18.02.2012. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
29. ↑  «Контрольный матч. «Крымтеплица» — «Шахтёр» (Свердловск) 0:1» (ռուսերեն). UA-Футбол. 26.02.2012. Արխիվացված օրիգինալից 2012 թ․ սեպտեմբերի 29-ին. Վերցված է 07.08.2012-ին.
30. 1 2  ««Крымтеплица» отправилась на сбор в Турцию» (ռուսերեն). Сайт болельщиков СК «Таврия». 07.03.2012. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
31. ↑  «Первая лига. Сборная тура» (ռուսերեն). Football.ua. 02.08.2011. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
32. ↑  «Первая лига. Сборная тура» (ռուսերեն). Football.ua. 23.04.2012. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
33. ↑  «День рождения Виталия Визавера!» (ռուսերեն). Официальный сайт ФК «Крымтеплица». 22.12.2009. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
34. ↑  ««Нива» — на выход, «Авангард» — на вход» (ռուսերեն). Football.ua. 06.07.2012. Արխիվացված օրիգինալից 2012 թ․ սեպտեմբերի 29-ին. Վերցված է 24.07.2012-ին.
35. ↑  «Виталий Визавер: «В „Авангарде" есть всё, чтобы играть в Первой лиге»» (ռուսերեն). ukrfootball.in.ua. 10.07.2012. Արխիվացված է օրիգինալից 2012 թ․ սեպտեմբերի 29-ին. Վերցված է 17.08.2012-ին.
36. ↑  ««Авангард» добыл первое очко в первой лиге» (ռուսերեն). Восточный проект. 21.07.2012. Արխիվացված է օրիգինալից 2012 թ․ հոկտեմբերի 4-ին. Վերցված է 24.07.2012-ին.
37. ↑  ««Сталь» осталась в одиночестве» (ռուսերեն). Football.ua. 29.07.2012. Արխիվացված օրիգինալից 2012 թ․ սեպտեմբերի 29-ին. Վերցված է 30.07.2012-ին.
38. ↑  «Первая лига. Сборная 3-го тура» (ռուսերեն). Football.ua. 29.07.2012. Արխիվացված օրիգինալից 2012 թ․ սեպտեմբերի 29-ին. Վերցված է 30.07.2012-ին.
39. ↑  «Первая лига. Сборная 7-го тура» (ռուսերեն). Football.ua. 28.08.2012. Արխիվացված օրիգինալից 2012 թ․ հոկտեմբերի 3-ին. Վերցված է 29.08.2012-ին.
40. ↑  «Нам 10-ть лет! А значит, у нас всё — впереди!» (ռուսերեն). Официальный сайт ФК «Крымтеплица». 22.06.2009. Արխիվացված է օրիգինալից 2009 թ․ օգոստոսի 26-ին. Վերցված է 24.07.2012-ին.

Արտաքին հղումներ
----------------

* Ֆուտբոլիստի էջը Ուկրաինայի պրոֆեսիոնալ ֆուտբոլային լիգայի պաշտոնական կայքում Արխիվացված 2023-06-28 Wayback Machine(ուկր.)
* Ֆուտբոլիստի էջը *Sportbox.ru* կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վիտալի Վիզավեր» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · ՈւՊՖԼ · ՈւՖԱ |

 |